শত শত বছর আগ থেকেই চিন্তাবিদ ও বিজ্ঞানীরা মস্তিষ্ক নিয়ে আগ্রহী ছিলেন। মস্তিষ্কের ধাঁধাঁগুলোর সমাধান সম্ভব না বলে মনে করতেন কেউ কেউ। এখন ধীরে ধীরে মস্তিষ্কের রহস্যজট খুলে যাচ্ছে। গত কয়েক দশকে বিজ্ঞানীরা মস্তিষ্ক নিয়ে যে পরিমাণ তথ্য জেনেছেন তা এর আগের শত বছরের মস্তিষ্ক গবেষণা থেকে প্রাপ্ত ফলাফলের চেয়ে বহুগুণ বেশি। এর জন্যে অবশ্য আধুনিক গবেষণা-প্রযুক্তির অগ্রগতিকে ধন্যবাদ দিতে হয়।